Document ID: 32011D0484
Publication Date: 2011-07-11

Title and Content:
KOMISIJAS ĪSTENOŠANAS LĒMUMS
(2011. gada 11. jūlijs)
par formu, kādā sniedzama informācija par Natura 2000 teritorijām
(izziņots ar dokumenta numuru C(2011) 4892)
(2011/484/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1992. gada 21. maija Direktīvu 92/43/EEK par dabisko dzīvotņu, savvaļas faunas un floras aizsardzību (1) un jo īpaši tās 4. panta 1. punkta otro daļu,
ņemot vērā Eiropas Parlamenta un Padomes 2009. gada 30. novembra Direktīvu 2009/147/EK par savvaļas putnu aizsardzību (2) un jo īpaši tās 4. panta 3. punktu,
tā kā:
(1)
Direktīvas 92/43/EEK 3. panta 1. punktā noteikts, ka Natura 2000 tīklā iekļauj īpaši aizsargājamas teritorijas, ko dalībvalstis klasificējušas, ievērojot Padomes Direktīvu 79/409/EEK (3).
(2)
Par katru Natura 2000 teritoriju noteiktā formā jāiesniedz teritorijas karte, nosaukums, atrašanās vieta, platība un dati, kas izriet no teritorijas izvēlei izmantoto kritēriju piemērošanas.
(3)
Formu izmanto Natura 2000 tīkla dokumentēšanai.
(4)
Lai Komisija varētu pildīt koordinēšanas funkcijas un saskaņā ar Direktīvas 92/43/EEK 9. pantu regulāri pārskatīt Natura 2000 tīkla nozīmi minētās direktīvas 2. un 3. pantā izklāstīto mērķu sasniegšanā, Natura 2000 datu standartveidlapas saturs būtu regulāri jāatjaunina, pamatojoties uz labāko pieejamo informāciju par katru tīklā iekļauto teritoriju.
(5)
Šajā lēmumā paredzētie pasākumi ir saskaņā ar atzinumu, ko sniegusi atbilstīgi Direktīvas 92/43/EEK 20. pantam izveidotā komiteja,
IR PIEŅĒMUSI ŠO LĒMUMU.
1. pants
Pielikumā ir noteikta forma, kādā nosūtāma informācija par Natura 2000 tīklu, saukta par “Natura 2000 datu standartveidlapu”.
2. pants
Komisijas Lēmumu 97/266/EK (4) atceļ.
3. pants
Šis lēmums ir adresēts dalībvalstīm.
Briselē, 2011. gada 11. jūlijā

Classification:
Level 1 Categories: 100150
100155
Level 2 Categories: 100242
100221
100220
100243
Level 3 Categories: 2825
4361
486
3150
All Categories: 1076
2826
4502
4801
865